《北固怀古》
宋代·程俱

阿瞒长驱压吴垒，饮马长江投马箠。英雄祗数大耳儿，彷佛芒碣赤龙子。

幄中况有南阳客，布衣躬耕无甔石。当时鼎足计未成，聊此一奇空赤壁。

人随流水去不还，卧羊顽石留空山。如今留石亦煨烬，山与长江相向闲。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。